b'\n_START_ARTICLE_\nKojak (s\xc3\xa8ries)\n_START_SECTION_\nS\xc3\xa8rie de 1973\n_START_PARAGRAPH_\n\xc2\xa0Aquesta primera versi\xc3\xb3 va ser una s\xc3\xa8rie popular de la televisi\xc3\xb3 dels Estats Units, protagonitzada per Telly Savalas com el tinent Teo Kojak, de la policia de la ciutat de Nova York (districte de Manhattan Sud)._NEWLINE_Va prendre l\'horari de la s\xc3\xa8rie Cannon, que es va avan\xc3\xa7ar una hora m\xc3\xa9s aviat. \xc2\xa0 \xc2\xa0 \xc2\xa0 \xc2\xa0 \xc2\xa0 \xc2\xa0 \xc2\xa0_NEWLINE_L\'origen grec de Kojak, compartit per l\'actor Savalas, va representar un paper prominent en la s\xc3\xa8rie.\n_START_SECTION_\nProducci\xc3\xb3\n_START_PARAGRAPH_\nLa s\xc3\xa8rie va ser creada per Abby Mann, un escriptor de guions cinematogr\xc3\xa0fics guanyador d\'un Oscar, m\xc3\xa9s conegut pel seu treball en antologies de drama, com ara Robert Montgomery presenta i el Playhouse 90. La Universal TV hi va contactar per fer una hist\xc3\xb2ria basada en uns assassinats que van commocionar la ciutat de Nova York._NEWLINE_El 1963, es van cometre els assassinats Wylie-Hoffert, coneguts com a Career Girl. El crim va ser la violaci\xc3\xb3 i els assassinats brutals de dues joves prostitutes a Manhattan. A causa del pobre treball de la policia i l\'actitud descurada cap als drets civils dels sospitosos, el crim va ser atribu\xc3\xaft a un jove negre, George Whitmore. Despr\xc3\xa9s d\'obtenir il\xc2\xb7legalment una confessi\xc3\xb3, la policia el va detenir. A causa, i en part, dels esfor\xc3\xa7os d\'un periodista investigador, Selwyn Raab, se\'n va fer una segona investigaci\xc3\xb3 per un equip diferent de detectius que va exonerar el sospit\xc3\xb3s i va identificar el veritable assass\xc3\xad, Richard Robles, un drogoaddicte, que va ser detingut i condemnat._NEWLINE_Mann va desenvolupar el projecte com una novel\xc2\xb7la polic\xc3\xadaca negra, per\xc3\xb2 amb un context enfocat en el prejudici institucionalitzat i els drets civils de sospitosos i testimonis. El resultat va ser el film per a TV The Marcus-Nelson murders o Kojak and the Marcus-Nelson murders, dirigida per Joseph Sargent i interpretada per Telly Savalas com el tinent Kojak (lletrejat Kojack), que ajudava a aclarir els crims i alliberava l\'innocent Whitmore. Va ser emesa el maig de 1973 i va marcar el comen\xc3\xa7ament de la s\xc3\xa8rie.\n_START_SECTION_\nS\xc3\xa8rie de 2005\n_START_PARAGRAPH_\nLa segona versi\xc3\xb3 de la s\xc3\xa8rie va debutar a USA Network i a ITV4, al Regne Unit. En aquesta modernitzada versi\xc3\xb3, Ving Rhames, un actor afronord-americ\xc3\xa0, interpreta el tinent Kojak. El cap calb, els lollipops (xupaxups o paletes dolces), i la frase \xc2\xabWho loves ya, baby?\xc2\xbb es van mantenir en la nova versi\xc3\xb3, per\xc3\xb2 poc m\xc3\xa9s va quedar de la versi\xc3\xb3 original. La s\xc3\xa8rie, sense l\'\xc3\xa8xit de l\'antecessora dels setanta, va durar nom\xc3\xa9s una temporada.\n_START_SECTION_\nLollipops\n_START_PARAGRAPH_\nA Xile, a causa de l\'\xc3\xa8xit de la s\xc3\xa8rie en la d\xc3\xa8cada dels vuitanta, la marca de dol\xc3\xa7os i galetes Calaf va adquirir per als xupaxups o lollipops un nom proper al del nom del personatge principal. El nom n\'\xc3\xa9s Goyak, i es va convertir en un nom gen\xc3\xa8ric per a les "chupetines" que a Xile s\xc3\xb3n conegudes com a Kojak.'